-यै स्वीटी, कने जल्दीसँ बैग पैक क' दिऔ ।
 -आइ अहाँ ऑफिस नै जाउ ।
 -से कोना हेतै ! आइ सालक अऔतिम दिन छै, जाइये पड़तै ।
 -एहन कोन आफति आबि गेलै । सी. एल बचल अछि ल' लिअ ने ।
 -यै आइ पूरा सालक हिसाब-किताब दैक छै ।
 -अरे वाह, एत' अपन कनियाँ संग भरि सालक प्रेमक हिसाब नै दैक अछि । सोचने रही जे भरि सालक सुख-दुखक हिसाब आइ क' लितौं । हमरा लेल त' ठीके समय नै अछि अहाँकेँ ।
 -अच्छे, से बात, तखन गोली मारू ऑफिसकेँ । (करेजासँ साटि लेलक स्वीटीकेँ )
-गै स्वीटी, आइ त' जाड़क रौद जकाँ चकाचक लागै छहीं ।
 -हँ रै सीन्टु, आइ न्यू इयर छै ने ।
 -तखन त' अपन ई नन्हकी मुस्कानपर ई ग्रीटिंग कबूल कर ।
 -अरे वाह, मुदा की कहियौ तूँ बतहू दास जकाँ बुड़बके रहि गेलहीं ।
 -की भेलै गै जान ?
 -ई हरियर ग्रीटिंग किए लेलहीं ?
 -हरियर मने प्रकृति ताकि अपन प्रेमक गाछ हरियाएल रहै । ओना कोन रंग लेबाक चाही ?
 - . . . . . . . . .
 "छौड़ा सिन्टुआकेँ देखै छियै अहल भोरे बैग-तैग टाँगि क' चलि दै छै । कहाँदन कोचिंग पढ़ै लेल जाइ छै रोसड़ा । की पढ़ै छै जानि नै ! आहि रे बा आइ रवि छै तैयो चलि देलकै छौड़ा । जरूर मटरगस्ती करै छै । "ई सब बात सोचि घूटर ककाक भोरे भोरे बी•पी• बढ़ि जाइ छलै । ओम्हर सिन्टुआ एरोप्लेनक रफ्तारसँ साइकिल उड़ेने जाइ आ ओहि दिनक घटनाकेँ सोचै छलै । ओहि वेलेंटाइन दिन स्वीटीकेँ प्रपोज केने छलै आ बदलामे स्वीटी एकरा अंग्रेजीमे किदन-कहाँदन झाड़ि देने छलै । छौड़ा किछु नै बुझने छलै । से आब बिहार बोर्डसँ मैट्रीक पास सिन्टुआ कहै छै जे सी•बी•एस•ई• बाली स्वीटीसँ प्रेरणा भेट गेलैए । आब ओकरा लेल अंग्रेजी सीख क' अगिला वेलेंटाइनमे अंग्रेजिया स्टाइलमे प्रपोज करतै ।
 - यार मोहन, नाउ ममला इज वेरी सिरियस, हमर वियाहक बात चलि रहल छै ।
 -वाह. . . काॅन्ग्राचुलेशन, कहिया दिन ठीक भेलौ. . . हा. . . हा. . . ।
 -ओफ-ओह, ई कोनो चुटकुला नै छलै जे, बी सिरियस यार, मामलाक नाजुकता समझैक कोशिश कर कने ।
 -एहिमे सिरियस हेबाक कोन बात छै । लोग एहिना समय एलापर मैरेज करै छै । इट्स काॅमन ।
 -हँ बच्चू, ई तऽ काॅमन जरूर छै मुदा तोहर भोथ दिमागमे किए ने घुसै छौ जे हमर बियाहक बात छै ।
 -गै राधा. . . तोहर बियाहक बात छै तें ने निश्चिन्त छी ।
 -आर यू मैड यार ? ई निश्चिन्तताक नै, चिन्ताक बात छै ।
 -यू आर राँग दिस टाइम, हमरा अपन प्रेमपर पूर्ण भरोसा छै ते हम निफिकिर छी । अपन प्रेम एतेक इजी वेमे नै टूटि सकै छै सो चियर्स यार ।
 -यार पारो, ई बायोलॉजी बड डिफिक्ट सबजेक्ट छै । मगजमे जाइते नै छै ।
 -नै प्रीतम, खाली अपन बॉडिये पार्ट्स त' पढ़ैक छै । आइ थिंक इजी छै ।
 -यार एकर कोनो रूल नै ने छै । एहि ममलामे तोहर मैथे ठीक छौ । रूल त' छै ओकर ।
 -मोन लगा क' पढ़बहीं त' इहो इजिये लागतौ ।
 - ई त' असंभव लागै छौ हमरा. . . देखहीं ने ई हर्टक फोटो कते क्लिस्ट छै, बनिते नै छै ।
 -अरे ई त' बड इजी छै । कने हमर बला कीताबसँ बदलि क' देखहीं ने । कहीं हर्टक अदला-बदलीसँ प्रोबलेम सॉल्भ भ' जाउ । 